Document ID: 32001D0600

Komisjoni otsus,
17. juuli 2001,
mis käsitleb lammaste katarraalsest palavikust tingitud kaitsemeetmeid teatavate loomade importimisel Bulgaariast, millega tunnistatakse kehtetuks otsus 1999/542/EÜ ja muudetakse selleks et võtta seoses Bulgaariaga arvesse teatavaid aspekte, otsust 98/372/EÜ, mis käsitleb loomatervishoiunõuded ja veterinaarsertifikaate elusveiste ja elussigade impordil teatavatest Euroopa riikidest, ning muudetakse otsust 97/232/EÜ, millega koostatakse nende kolmandate riikide loetelud, millest liikmesriigid lubavad lammaste ja kitsede importi
(teatavaks tehtud numbri K(2001) 1930 all)
(EMPs kohaldatav tekst)
(2001/600/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha või lihatoodete impordil kolmandatest riikidest, [1] viimati muudetud direktiiviga 97/79/EÜ, [2] eriti selle artikli 6 lõiget 1 ja artiklit 7,
võttes arvesse nõukogu 15. juuli 1991. aasta direktiivi 91/496/EMÜ, millega sätestatakse kolmandatest riikidest ühendusse toodavate loomade veterinaarkontrolli põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, [3] viimati muudetud direktiiviga 96/43/EÜ, [4] eriti selle artikli 18 lõiget 7,
ning arvestades järgmist:
(1) Komisjoni otsusega 98/372/EÜ sätestatakse loomatervishoiunõuded ja veterinaarsertifikaadid elusveiste ja elussigade impordil teatavatest Euroopa riikidest. [5]
(2) Komisjoni otsuses 97/232/EÜ [6]esitatakse kolmandate riikide loetelu, millest liikmesriigid lubavad lambaid ja kitsi importida.
(3) Pärast Bourgas piirkonnas Bulgaarias lammaste katarraalse palaviku puhangute kohta kinnituse saamist 1999. aasta juulis, on komisjoni otsusega 1999/542/EÜ [7] sätestatud seoses Bulgaariast pärit ja Bulgaariat läbivate veiste, kitsede ja lammaste impordiga teatavad kaitsemeetmed.
(4) Pärast komisjoni kontrollkäiku 2000. aasta novembris ilmnes, et Bulgaaria veterinaarteenistuste kontrollid ja loomade üldine tervishoid on märgatavalt paranenud.
(5) Kasutusele on võetud seireprogramm, eelkõige seoses lammaste katarraalse palavikuga, ning selle programmi tulemuste ning pädevate veterinaarasutuste poolt esitatud teabe ja tagatiste alusel on võimalik Bulgaaria piirkondadeks jagada, mis võimaldaks ühendusse importida veiseid, lambaid ja kitsi.
(6) Mõned meetmed peavad siiski kasutusele jääma tagamaks, et elusveised, -kitsed ja -lambad ei pärine ega läbi seda Bulgaaria osa, milles asuvad Bourgas, Jambol, Hasskovo ja Kardgali provintsid.
(7) Otsus 1999/542/EÜ tuleks kehtetuks tunnistada ja otsuseid 97/232/EÜ ja 98/372/EÜ vastavalt muuta.
(8) Käesolev otsus on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 97/232/EÜ lisa asendatakse käesoleva otsuse III lisaga.
Artikkel 2
Otsuse 98/372/EÜ I ja II lisa asendatakse käesoleva otsuse I ja II lisaga.
Artikkel 3
1. Otsus 1999/542/EÜ tunnistatakse kehtetuks.
2. Liikmesriigid, kuhu saabub elusveiseid, -kitsi ja -lambaid, mis on veetud läbi Bulgaaria territooriumi, tagavad, et loomad ei ole läbinud Bulgaaria seda osa, milles asuvad Bourgos, Jambol, Hasskovo ja Kardgali provintsid.
Artikkel 4
Käesolevat otsust kohaldatakse alates 1. augustist 2001.
Artikkel 5
Käesolev otsus on adresseeritud liikmesriikidele.
Brüssel, 17. juuli 2001

Labels: 0
3
5
6